## ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ**

**ΔΗΜΟΣ ΗΡΑΚΛΕΙΟΥ Ηράκλειο Αττ. 22-08-2019**

**ΔΗΜΟΤΙΚΟ ΣΥΜΒΟΥΛΙΟ**

**ΑΡΙΘΜ. ΠΡΩΤ: ΟΙΚ 22390/ 22-08-2019**

Ημερομηνία επίδοσης της **οικ. 22390 /22-08-2019**

πρόσκλησης σε όλα τα μέλη του Δ.Σ είναι η  **22-08-2019**

**Π Ρ Ο Σ Κ Λ Η Σ Η 14η**

# Προς τους κ. κ. Δημοτικούς Συμβούλους

Σύμφωνα με τις διατάξεις του άρθρου 65 παρ.5 όπως τροποποιήθηκε και ισχύει και του άρθρου 67 του Ν. 3852/2010, σας προσκαλούμε σε **ΤΑΚΤΙΚΗ** Συνεδρίαση του Δημοτικού Συμβουλίου που θα γίνει στις **26-8-2019 ημέρα ΔΕΥΤΕΡΑ** και ώρα **17:15** στην αίθουσα των Συνεδριάσεων του Δημοτικού Συμβουλίου με θέματα Η.Δ τα εξής:

**1.**«Προγραμματισμός προσλήψεων τακτικού προσωπικού για τη στελέχωση οργανικών μονάδων του Δήμου Ηρακλείου Αττικής στο πλαίσιο του προγράμματος «Βοήθεια στο Σπίτι». **(ΕΙΣΗΓ. κ. Ι. Παντελάκης )**

**Το κατεπείγον του θέματος προκύπτει από τα εξής:**

Με την αρ. πρωτ. 41373/11528/24.4.2019 απόφαση του Συντονιστή της Αποκεντρωμένης Διοίκησης, δημοσιεύτηκε στο ΦΕΚ 1839/τ.Β΄/24.5.2019 η σχετική απόφαση τροποποίησης του Ο.Ε.Υ του Δήμου μας. Επομένως, πρέπει να παρθεί άμεσα απόφαση του Δημοτικού Συμβουλίου για την πρόσληψη του προσωπικού του Προγράμματος Βοήθεια στο Σπίτι και για το λόγο αυτό προτείνεται η συζήτηση του θέματος σε κατεπείγουσα συνεδρίαση του Δημοτικού Συμβουλίου.

**2.**«Τριμηνιαία στοιχεία περιόδου 01/01/2019 έως 30-06-2019 (B’ Τρίμηνο 2019) προς τα αποτελέσματα εκτέλεσης του προϋπολογισμού οικονομικού έτους 2019».**(ΕΙΣΗΓ. κ. Π. Μαργαρώνης – Αντ/χος κ. Μ. Ζούρου).**

**Το κατεπείγον του θέματος προκύπτει από τα παρακάτω:**

Με την παρ.9 του άρθρου 266 του Ν.3852/2010 , όπως τροποποιήθηκε από την παρ 4 του άρθρου 43 του ν. 3979/2011, ορίζονται τα εξής: «Το Διοικητικό Συμβούλιο, μετά από εισήγηση του υπευθύνου οικονομικών υπηρεσιών του οικείου δήμου, υποβάλλει στο Δημοτικό συμβούλιο τριμηνιαία έκθεση, ως προς τα αποτελέσματα εκτέλεσης του προϋπολογισμού, κατά το προηγούμενο της έκθεσης τρίμηνο. Στην έκθεση διατυπώνονται και οι τυχόν παρατηρήσεις της μειοψηφίας. Η έκθεση υποβάλλεται εντός αποκλειστικής προθεσμίας είκοσι (20) ημερών από τη λήξη κάθε τριμήνου και αναρτάται στην ιστοσελίδα του οικείου Ν.Π.

**3.**Έγκριση Γ΄ Αναμόρφωσης Προϋπολογισμού Εσόδων – Δαπανών του Οργανισμού Προσχολικής Αγωγής και Κοινωνικής Μέριμνας Ηρακλείου Αττικής Ν.Π.Δ.Δ., για το Οικονομικό Έτος 2019.Σχετικά: Η υπ΄ αριθμόν 92 / 29-07-2019 απόφαση Δ.Σ. **(Εισηγ. κ. Α.Δαμιανίδου – Πρόεδρος κ. Χ. Αγγελοπούλου)**

#### Το κατεπείγον του θέματος προκύπτει από τα παρακάτω:

Λαμβάνοντας υπόψιν την επίδοση του 1ου εκτελεστού απογράφου της υπ’αριθμ. 817/2013 απόφασης του Ειρηνοδικείου Ν. Ιωνίας (διαδικασία εργατικών διαφορών), με συνημμένη την από 1-7-2019 επιταγή προς εκτέλεση (έναρξη διαδικασίας αναγκαστικής εκτελέσεως) καθώς επίσης το υπ’ αριθμ. 71/2019 πιστοποιητικό του Ειρηνοδικείου Ν. Ιωνίας, περί μη άσκησης τακτικού ή έκτακτου ενδίκου μέσου κατά της αποφάσεως αυτής, προκύπτει υποχρέωση του ΟΠΑΚΜ για εξόφληση των εναγόντων εντός δύο (2) μηνών από την κοινοποίηση του απογράφου.

**ΚΟΙΝΟΠΟΙΕΙΤΑΙ Ο ΠΡΟΕΔΡΟΣ ΤΟΥ Δ.Σ.**

**1. Δήμαρχο**

**2.Δ/ντές Υπηρεσιών**

**3.Ν.Π.Δ.Δ. και Ι.Δ. ΓΙΩΡΓΟΣ ΠΕΤΡΟΥ**

**4.Πρακτικογράφο**

**14ο /2019**